《幽居寄李秘书》
五代·谭用之

几年帝里阻烟波，敢向明时叩角歌。
看尽好花春卧稳，醉残红日夜吟多。
印开夕照垂杨柳，画破寒潭老芰荷。
昨夜前溪有龙斗，石桥风雨少人过。

作者简介：谭用之，[约公元九三二年前后在世]，里居及生卒年均不详，约后唐明宗长兴中前后在世。善为诗而官不达。著有诗集一卷，《新唐书艺文志》传于世。